|  |
| --- |
| **OBRAZAC ZA PROVEDBU SAVJETOVANJA O NACRTU PRIJEDLOGA DOKUMENTA** |
| Nacrt prijedloga: Strategija razvoja pametne Općine Jakšić 2024-2030. |
| Općina JakšićOsječka 3934308 Jakšić |
| **Početak savjetovanja**16. listopada 2024. | **Završetak savjetovanja**16. studenog 2024. |

RAZLOG DONOŠENJA DOKUMENTA

Strateško planiranje ključ je kvalitetnog i učinkovitog upravljanja svakom organizacijom pa tako i općinom jer omogućuje fokusiranje i usmjeravanje svih raspoloživih resursa prema postizanju unaprijed određenih strateških ciljeva. Svima nam je dobro poznata izreka izreku “Ako ne znaš kamo ideš, svaki put je dobar”, ali tada je u najboljem slučaju rezultat svih naših napora samo dobro odrađen pogrešan posao. Potrebno stoga imati kvalitetno izrađenu strategiju, odnosno ispravno utvrđene prioritete, pretočene u ciljeve i programe tj. mjere. Svaki kvalitetno izrađen strateški dokument mora biti ažuran, realan, ostvariv i što je najvažnije temeljen na stvarnim potrebama.

Jedna od ključnih odrednica ove strategije je digitalizacija, odnosno korištenje digitalnih, odnosno informacijskih i komunikacijskih tehnologija kako bi se pružile brže, jeftinije, sigurnije i kvalitetnije usluge/proizvodi.

Svijet se danas nalazi se u periodu intenzivnih promjena uslijed geopolitičkih, javnozdravstvenih, ekoloških, okolišnih i gospodarskih izazova. Kako bismo se u nadolazećim godinama uspješno nosili sa navedenim izazovima, nužno je iskoristiti snagu digitalnih tehnologija koje, ukoliko se njima pravilno upravlja, omogućuju stvaranje klimatski neutralnog, resursno učinkovitog te otpornog gospodarstva i društva. Nedavna iskustva tijekom pandemije ukazala su da digitalizacija ne samo da osnažuje gospodarstvo, već pruža i veću otpornost u kriznim vremenima.

Primjena navedenih naprednih tehnologija omogućit će kvalitetniju obradu i uporabu podataka što će, zauzvrat, doprinijeti učinkovitosti u radu javne uprave, kreiranju javnih politika utemeljenih na podatcima, personaliziranju javnih usluga, administrativnom rasterećenju, efikasnijoj komunikaciji javne uprave i građana te boljim prilikama za suradnju javnog i privatnog sektora.

Upravo iz tih razloga Općina Jakšić vidjela je svoju priliku i prepoznala potrebu izrade strategije koja će omogućiti pametan i održiv razvoj Općine oslanjajući se na moderne tehnologije i digitalnu transformaciju s ciljem poboljšanja kvalitete života svih njezinih stanovnika.

Pozivamo predstavnike zainteresirane javnosti da najkasnije do 16. studenog 2024. godine dostave svoje komentare na Nacrt prijedloga Strategije razvoja pametne Općine Jakšić 2024-2030. na OBRASCU za savjetovanje na e-mail: opcina.jaksic@po.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Jakšić te priloženi uz prijedlog akta o kojem će raspravljati Općinsko vijeće Općine Jakšić.

Zahvaljujemo na doprinosu u izradi što kvalitetnijeg nacrta Strategije razvoja pametne Općine Jakšić za razdoblje 2024-2030. godine.